Сениорски деби је имао на Светском првенству 2002. године и сместа остварио изузетан учинак од 11,6 поена и 6,4 асистенције по утакмици, одвевши своју домовину до четвртфиналног дела такмичења. Након повлачења порториканске легенде Хосеа Ортиса, Аројо је постао капитен репрезентације. Једине Олимпијске игре на којима је Аројо наступио су оне из 2004. године у Атини, када је носио заставу своје земље на отварању, а Порторико је на том турниру заузео шесто место. Тада је са Порториком остварио историјску победу над селекцијом Сједињених Америчких Држава.